Alchimia
Alchimia (de arabic: al-kīmiyā; de greco ancian: χυμεία, khumeía) es un ancian branca de philosophia natural, un tradition philosophic e protoscientific que historicamente esseva practicate in China, India, le mundo musulman e Europa. In su forma occidental, alchimia es prime attestate in un numero de textos pseudepigraphic scribe in Egypto greco-roman durante le prime pauc seculos AD.

Le alchimistas tentava purificar, maturear e perficer certe materiales. Obiectivos commun esseva chrysopoeia, le transmutation de "metals base" (exempli gratia, plumbo) in "metals nobil" (particularmente aurum); le creation de un elixir de immortalitate; e le creation de panaceas capace de curar omne maladia. On credeva que le perfection del corpore humano e del anima resultava del magnum opus ("Grande Obra") alchemic. Le concepto de crear le lapide philosophic esseva associate con tote iste projectos.

Le alchimistas islamic e european disveloppava un ensemble de technicas, theorias e terminologia de laboratorio basic, alcunes del quales es ancora in uso hodie. Illes non abandonava le idea philosophic grec ancian que tote cosa es compone de quatro elementos, e illes tendeva a gardar lor labor in secreto, frequentemente faciente uso de cifras e simbolismo cryptic. In Europa, le translationes del seculo 12 de opus islamic medieval sur scientia e le rediscoverimento del philosophia aristotelic dava origine a un tradition florid de alchimia in latin. Iste tradition alchemic medieval tardive continuava a haber un importante rol in le disveloppamento del scientia de modernitate (particularmente chimia e medicina).

Le discussiones moderne de alchimia es generalmente separate in un examination de lor applicatos practice exoteric e lor aspectos spiritual esoteric, nonobstante le criticas de studiosos tal como Eric J. Holmyard e Marie-Louise von Franz que illos debe esser comprehendite como complementari. Le prime es studiate per historiatores del scientias physic, qui examina le subjecto in terminos de chimia, medicina e charlatanismo, e le contextos philosophic e religiose in le quales iste eventos occurreva. Le secunde interessa le historiatores de esotericismo, psychologos, e alcun philosophos e spiritualistas. Le subjecto ha etiam facite un impacto continu in litteratura e artes.